1982R0563 — ET — 29.07.2008 — 005.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:







(*) Käesolevat akti ei ole eesti keeles avaldatud.









▼B

KOMISJONI MÄÄRUS (EMÜ) nr 563/82,

10. märts 1982,

millega kehtestatakse määruse (EMÜ) nr 1208/81 (täiskasvanud veiste turuhindade kindlaksmääramise kohta rümpade ühenduse liigitusskaala alusel) üksikasjalikud rakenduseeskirjad







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 ( 1 ) veise- ja vasikalihaturu ühise korralduse kohta, viimati muudetud Kreeka ühinemisaktiga, võttes arvesse nõukogu 28. aprilli 1981. aasta määrust (EMÜ) nr 1208/81, ( 2 ) millega määratakse kindlaks ühenduses kehtiv täiskasvanud veiste rümpade liigitusskaala, eriti selle artikli 2 lõike 2 viimast lõiku, artikli 3 lõiget 1 ja artikli 4 lõike 3 teist lõiku, ning arvestades, et: ning arvestades, et: määruses (EMÜ) nr 1208/81 sätestatakse rümpade noteerimissüsteemi astmeline kasutuselevõtt ühenduses, et määrata kindlaks veiseliha turuhinnad; saavutamaks ühenduses võrreldavaid hindu on vaja täiskasvanud veiste rümpade turuhindade registreerimisel viidata täpselt määratletud turustusetapile ning määrata kindlaks paranduskoefitsiendid, millega mõningates liikmesriikides kasutatavad esitusviisid teisendatakse ühenduse võrdlusesitusviisiks; tagamaks täiskasvanud veiste rümpade ühtset liigitamist ühenduses on vaja määratleda mõningad liigitussüsteemi rakenduseeskirjad, eelkõige kastreerimata isasveiste kategooriate eristamiskriteerium; veise- ja vasikalihaturu korralduskomitee pole oma esimehe määratud tähtaja jooksul arvamust esitanud, ON VASTU VÕTNUD KÄESOLEVA MÄÄRUSE:







Artikkel 1

▼M2

1. Määruse (EMÜ) nr 1208/81 artikli 6 kolmandas ja neljandas lõigus viidatud täiskasvanud veiste rümpade ühenduse liigitusskaala alusel kindlaksmääratav turuhind on looma tarnijale makstav tapamaja netohind ilma käibemaksuta. Hind väljendatakse sama määruse artikli 2 lõikes 2 sätestatud võrdlusesitusviisi kohaselt esitatud ning tapamaja konksul kaalutud ja liigitatud rümba 100 kilogrammi kohta.

▼B

2. Arvestatav kaal on:

— rümba kaal pärast jahutamist või

— rümba soe mass, kindlaks tehtud esimesel võimalusel pärast tapmist, miinus 2 %.

3. Juhul kui rümba esitusviis pärast konksul kaalumist ja liigitamist võrdlusesitusviisist erineb, kohandatakse rümba kaalu lisas näidatud paranduskoefitsientidega. Sel juhul kohandatakse vastavalt rümba iga 100 kilogrammi hinda.

▼M3

4. Kui eelmises lõikes osutatud kohandused on liikmesriigi territooriumil ühesugused, arvutatakse need riiklikul alusel; kui sellised kohandused on tapamajades erinevad, arvutatakse need iga konkreetse juhu jaoks eraldi.

▼M4

Artikkel 2

Määruse (EMÜ) nr 1208/81 artikli 3 lõike 1 kohaldamisel eristatakse alla kaheaastaste noorte kastreerimata isasloomade rümpasid muude kastreerimata isasloomade rümpadest looma vanuse järgi, mida kontrollitakse Euroopa Parlamendi ja nõukogu määruse (EÜ) nr 1760/2000 ( 3 ) I jaotise kohaselt liikmesriigis loodud veiste identifitseerimise ja registreerimise süsteemi andmete põhjal.

▼B

Artikkel 3

Määruse (EMÜ) nr 1208/81 artikli 4 lõikes 3 viidatud välisrasva eemaldamine hõlmab üksnes välisrasva osalist eemaldamist:

— reiepiirkonnast, sirloinilt ja keskosa ribidelt,

— rinnaku lamedalt osalt, anuse ja genitaalide kaugemast ümbrusest ja sabalt,

— sisetükilt.

Artikkel 4

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

▼M5









LISA

Määruse (EÜ) nr 1183/2006 artiklis 3 osutatud korrigeerimistegurid







(protsendina rümba massist) Protsent Vähendus Suurendus Rasvaklassid 1–2 3 4–5 1 2 3 4 5 Neerud 0,4 Neerurasv -1,75 -2,5 -3,5 Vaagnarasv 0,5 Maks -2,5 Vahelihase kõõluseline osa 0,4 Vahelihase lihaseline osa 0,4 Saba 0,4 Seljaaju 0,05 Udararasv -1,0 Munandid 0,3 Munandikotirasv 0,5 Tagaosa sisetüki seesmine rasvkude 0,3 Kägiveen ja sellega külgnev rasvkude 0,3 Välisrasva eemaldamine 0 0 2,0 3,0 4,0 Rinnakurasva eemaldamine rasvakihi säilitamisega (lihaskude ei tohi jääda katmata) 0 0,2 0,2 0,3 0,4 Munandikotirasvaga külgneva kubemetüki rasvkoe eemaldamine 0 0,3 0,4 0,5 0,6